Bushe kuti mwatemwa ukubelenga ici cipande mu %%?
EeAwe
Baibolo pa Intaneti
BAIBOLO—AMALEMBO YA CALO CIPYA
Bushe kuti mwatemwa ukubelenga ici cipande mu %%?
EeAwe
Ukutendeka 14:1-24
14Nomba mu nshiku sha kwa Amurafele imfumu ya ku Shinari,+ Aryoke imfumu ya ku Elasari, Kedorelaomere+ imfumu ya ku Elamu,+ na Tidali imfumu ya ku Goimu,+2 e mo ishi shamfumu shalwile na Bera imfumu ya ku Sodomu,+ na Besha imfumu ya ku Gomora,+ Shinabu imfumu ya ku Adima,+ na Shemebere imfumu ya ku Seboimu,+ ne mfumu ya ku Bela (e kutila Soari).+3 Aba bonse balikatene+ no kuya ku Mpanga Iyabatama iya Sidimu,+ kuli Bemba wa Mucele.+4 Babombeele Kedorelaomere imyaka ikumi na ibili (12), lelo mu mwaka walenga ikumi na itatu (13) balipondweke.5 Kabili mu mwaka walenga ikumi na ine (14) Kedorelaomere pamo ne mfumu aali na sho, baile no kuyacimfya abena Refa ku Ashiterote-karnaimu,+ na bena Susi ku Hamu, na bena Emi+ ku Shabe-kiriataimu,6 na bena Hore+ mu lupili lwabo ulwa Seiri,+ ukufika fye na ku El-parani,+ umusumba uwabela mu matololo.7 E lyo kabili shayalulwike no kwisa ku Ene-mishipati, e kuti Kadeshe,+ no kucimfya abena Amaleke+ abaikele muli ilya ncende e lyo na bena Amore+ abaleikala mu Hasasone-tamari.+8 E lyo imfumu ya ku Sodomu yaimine no kuya, pamo ne mfumu ya ku Gomora ne mfumu ya ku Adima ne mfumu ya ku Seboimu ne mfumu ya ku Bela (e kutila Soari), na bo bali-ipekenye ukuyalwa na bo mu Mpanga Iyabatama iya Sidimu,+9 balwile na Kedorelaomere imfumu ya ku Elamu na Tidali imfumu ya ku Goimu na Amurafele imfumu ya ku Shinari na Aryoke imfumu ya ku Elasari;+ ishamfumu shine shalwishishe ishamfumu shisano.10 Nomba mu Mpanga Iyabatama iya Sidimu+ mwali ifilindi ifingi umo baleimba amanenekela;+ ne shamfumu sha ku Sodomu na Gomora+ shalifulumwike kabili shaile shilewila mu filindi fine fyo, ne shapuswike shafulumukile ku ncende ya mpili.+11 Abacimfishe e pa kusenda ifipe fyonse ifya bena Sodomu na Gomora ne fya kulya fyabo fyonse no kuya e fyo baile.+12 Basendeele kumo na Lote umwana wa kwa munyina Abramu ne fipe fyakwe no kuya baya. Pali ilya nshita aleikala mu Sodomu.+13 Pa numa, kwaishile umuntu uwapuswike no kwisashimikila Abramu umuHebere+ ifyacitike. Ilya nshita aleikala mu miti ikalamba iya mu Mamre umwina Amore,+ munyina Eshekole kabili munyina Anere;+ aba e bapangene icipangano na Abramu.14 E fyo Abramu aumfwile ukuti lupwa lwakwe nasendwa bunkole.+ E lyo aimishe abantu bakwe abasambilishiwa ubulwi,+ e kutila ababomfi bakwe imyanda itatu ne kumi na cinekonsekonse (318) abafyalilwe mu ng’anda yakwe,+ no kukonka ishi shamfumu kabili bashisangile ku Dani.+15 Kabili inshita ya bushiku ayakenye abantu bakwe.+ Ena na babomfi bakwe, balwishishe ishi shamfumu, e fyo ashicimfishe kabili aile aleshikonka ukufika ku musumba wa Hoba, uwaba ku kapinda ka ku kuso aka Damaseke.16 E lyo abweseshe ifipe fyonse ifyo basendele,+ kabili abweseshe na Lote lupwa lwakwe kumo ne fipe fyakwe na banakashi na bantu bonse.+17 E lyo imfumu ya ku Sodomu yaile ku kumusengela ilyo alebwela ku kucimfya Kedorelaomere pamo ne shamfumu isho aali na sho, mu Mpanga Iyabatama iya Shabe, e kuti Impanga Iyabatama iya mfumu.+18 Kabili Melkisedeke+ imfumu ya ku Salemu+ aletele umukate no mwangashi,+ kabili aali ni shimapepo wa kwa Lesa Wapulamo.+19 E lyo amupaalile no kusosa ati:“Abe uwapaalwa Abramu umuntu wa kwa Lesa Wapulamo,+Uwapangile umuulu ne sonde;+20 Acindikwe Lesa Uwapulamo,+Uwapeela abakucusha mu minwe yobe!”+Na o Abramu amupeele ica pe kumi pali fyonse ifyo apokolwele.+21 Pa numa, imfumu ya ku Sodomu yatile kuli Abramu: “Mpeela abantu,+ lelo ifipe fyena senda fibe fyobe.”22 Lelo Abramu atile ku mfumu ya ku Sodomu: “Naimya amaboko yandi no kulapa+ kuli Yehova Lesa Uwapulamo, Uwapangile umuulu ne sonde,23 nati, pa fintu fyobe fyonse nshabuulepo akantu nangu kamo,+ ubushishi nangu lushinga lwa ndyato, pa kuti wikatila, ‘Nine nacindamike Abramu.’24 Tapali ico nalabuulapo!+ Kano fye ifyo abalumendo baliile kale, ne fyo abantu twaile na bo—Anere, Eshekole na Mamre+ bali no kubuulapo, leka bafisende.”+
bem_Latn kam_Latn bem_Latn bem_Latn bem_Latn kam_Latn bem_Latn bem_Latn